$ 10.00 ho kopanya leqephe la Profile., Qoqa le moeti le litho. ikopanya le lihlopha, fana ka maikutlo, litho tsa metsoalle,, sebelisa sephethephethe sa rona ho etsa likamano. hammoho le blog ea hau 17 Ka letsatsi le leng o ne a ruta, ’me Bafarisi le mesuoe ea molao ba neng ba tsoile motsaneng o mong le o mong oa Galilea le Judea le Jerusalema ba ne ba lutse moo; ’me o ne a e-na le matla a tsoang ho Jehova bakeng sa hore a folise.+ 18 Bonang! Banna ba jereng betheng monna ea neng a shoele litho, ’me ba ne ba batla tsela ea ho mo kenya le ho mo beha ka pel’a hae.+ 19 Kahoo, ha ba sa fumane tsela ea ho mo kenya ka lebaka la bongata, ba hloella marulelong, ’me ba phunyelletsa marulelo a lithaele ba mo theolela tlaase ka bethe e nyenyane har’a ba neng ba le ka pel’a Jesu.+ 20 Ha a bona tumelo ea bona a re: “Monn ’a heso, u tšoaretsoe libe.”+ 21 Kapele ka mor’a moo bangoli le Bafarisi ba qala ho buisana, ba re: “Ke mang enoa ea buang linyefolo?+ Ke mang ea ka tšoarelang libe haese Molimo feela?”+ 22 Empa Jesu, ha a lemoha menahano ea bona, a re ha a ba araba: “Ke eng seo le se nahanang ka lipelong tsa lōna?+ 23 Ke hofe ho bonolo, ho re, ‘U tšoaretsoe libe,’ kapa ho re, ‘Ema ’me u tsamaee’?+ 24 Empa e le hore le tsebe hore Mor’a motho o na le matla a ho tšoarela libe lefatšeng—” a re ho monna ea shoeleng litho: “Ke re ho uena, Ema ’me u nke bethe ea hao e nyenyane u ee lapeng.”+ 25 Hang-hang a ema ka pel’a bona, a nka seo a neng a robala ho sona ’me a ea lapeng la hae, a ntse a tlotlisa Molimo.+ 26 Joale bohle ba hlolloa haholo,+ eaba ba qala ho tlotlisa Molimo, ’me ba tlala tšabo, ba re: “Re bone lintho tse sa tloaelehang kajeno!”+